Document ID: 32010R0484

ΚΑΝΟΝΙΣΜΌΣ (ΕΕ) αριθ. 484/2010 ΤΗΣ ΕΠΙΤΡΟΠΉΣ
της 3ης Ιουνίου 2010
για την τροποποίηση του κανονισμού (ΕΚ) αριθ. 826/2008 σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχεία α) και δ), σε συνδυασμό με το άρθρο 4,
Εκτιμώντας τα ακόλουθα:
(1)
Το άρθρο 28 του κανονισμού (ΕΚ) αριθ. 1234/2007 προβλέπει την υποχρεωτική ιδιωτική αποθεματοποίηση βουτύρου.
(2)
Στο άρθρο 2 του κανονισμού (ΕΚ) αριθ. 826/2008 της Επιτροπής (2) ορίζονται οι απαιτήσεις τις οποίες πρέπει να πληρούν τα προϊόντα ώστε να είναι επιλέξιμα για ενίσχυση ιδιωτικής αποθεματοποίησης. Οι απαιτήσεις αυτές παρατίθενται στο παράρτημα I του εν λόγω κανονισμού.
(3)
Στο παράρτημα Ι σημείο ΙΙΙ του κανονισμού (ΕΚ) αριθ. 826/2008 προβλέπεται ότι μόνο το βούτυρο που έχει παραχθεί σε επιχείρηση εγκεκριμένη σύμφωνα με το άρθρο 4 παράγραφος 1 στοιχεία α), β) και γ) του κανονισμού (ΕΚ) αριθ. 105/2008 της Επιτροπής, της 5ης Φεβρουαρίου 2008, περί λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρέμβασης στην αγορά του βουτύρου (3) και το οποίο πληροί τα συμπληρωματικά κριτήρια είναι επιλέξιμο για την ενίσχυση ιδιωτικής αποθεματοποίησης.
(4)
Με το άρθρο 60 του κανονισμού (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (4), καταργήθηκε ο κανονισμός (ΕΚ) αριθ. 105/2008 από την 1η Μαρτίου 2010.
(5)
Τα κριτήρια για την έγκριση των επιχειρήσεων που παράγουν βούτυρο επιλέξιμο για ενίσχυση ιδιωτικής αποθεματοποίησης αναφέρονται στο σημείο 1 στοιχεία α), β) και γ) του παρατήματος IV μέρος ΙΙΙ του κανονισμού (ΕΕ) αριθ. 1272/2009.
(6)
Δεδομένου ότι η αναφορά στον κανονισμό (ΕΚ) αριθ. 105/2008 που περιλαμβάνεται στο παράρτημα Ι σημείο ΙΙΙ του κανονισμού (ΕΚ) αριθ. 826/2008 δεν έχει πλέον εφαρμογή από την 1η Μαρτίου 2010, είναι αναγκαίο, για λόγους σαφήνειας, να τροποποιηθεί η αναφορά αυτή και να αντικατασταθεί από αναφορά στο σημείο 1 στοιχεία α), β) και γ) του παρατήματος IV μέρος ΙΙΙ του κανονισμού (ΕΕ) αριθ. 1272/2009.
(7)
Επομένως, ο κανονισμός (ΕΚ) αριθ. 826/2008 πρέπει να τροποποιηθεί αναλόγως.
(8)
Η προτεινόμενη τροποποίηση πρέπει να εφαρμόζεται από την ημερομηνία κατάργησης του κανονισμού (ΕΚ) αριθ. 105/2008.
(9)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το πρώτο εδάφιο του παραρτήματος Ι σημείο ΙΙΙ, «Βούτυρο», του κανονισμού (ΕΚ) αριθ. 826/2008 αντικαθίσταται από το ακόλουθο κείμενο:
«Ενίσχυση ιδιωτικής αποθεματοποίησης χορηγείται μόνο για βούτυρο που έχει παραχθεί σε επιχείρηση εγκεκριμένη σύμφωνα με το σημείο 1 στοιχεία α), β) και γ) του παρατήματος IV μέρος ΙΙΙ του κανονισμού (ΕΕ) αριθ. 1272/2009 της Επιτροπής (5), εντός των 28 ημερών που προηγούνται της ημερομηνίας υποβολής της αίτησης ή της ημερομηνίας υποβολής της προσφοράς.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαρτίου 2010.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουνίου 2010.

Labels: 3
17
19
6